**TEHNIČKA ŠKOLA PULA**

Jurja Cvečića 7

52100 Pula

Pula, 01.10.2021.

**Obrazloženje financijskog plana za 2022. godinu**

**1. Sažetak djelokruga rada proračunskog korisnika**

Tehnička škola Pula je ustrojena kao jedinstvena i samostalna srednjoškolska ustanova. Odgojno-obrazovni rad u skladu s nastavnim planovima i programima te godišnjim planskim i programskim aktima škole, realizira se u sjedištu škole, Pula, J. Cvečića 7. i prostorima školskih radionica Industrijsko-obrtničke škole, Pula, Rizzijeva bb, za potrebe elektrotehničke grupe predmeta i radioničkih vježbi.

Djelatnost škole obuhvaća:

- izvođenje nastavnog plana i programa srednjeg školstva verificiranog Rješenjem Ministarstva kulture i prosvjete, Klasa: 602-03/92-01-184, Urbroj: 532-02-2/1-92-01 od 8. travnja 1993. godine za:

1. obrazovni sektor :**STROJARSTVO,BRODOGRADNJA I METALURGIJA:**

programi:

* **strojarski tehničar (šifra 010104),**
* **tehničar za brodostrojarstvo (šifra 010904),**
* **brodograđevni tehničar (šifra 020104),** i
* **računalni tehničar za strojarstvo (šifra 015104)** odobren Rješenjem Ministarstva znanosti, obrazovanja i sporta, Klasa: UP/I-602-03/13-05/00002; Urbroj: 533-21-13-0004 od 18. siječnja 2013.
* **strojarski računalni tehničar (šifra 015324)** odobren Rješenjem Ministarstva znanosti i obrazovanja, Klasa: UP/I- 602-03/17-05/00235; Urbroj: 533-05-18-0008 od 19.04.2018.

2. obrazovni sektor :**ELEKTROTEHNIKA I RAČUNALSTVO :**

programi:

* **elektrotehničar (šifra 040104),**
* **tehničar za elektrostrojarstvo (šifra 040304)**
* **tehničar za računalstvo (šifra 040604),** odobreno Rješenjem Ministarstva prosvjete i športa, Klasa: 602-03/97-01/227, Urbroj: 532-02-2/5-97-97 od 04. svibnja 1997. godine,
* **tehničar za mehatroniku (šifra 041004),** odobreno Rješenjem Ministarstva prosvjete i športa, Klasa: 602-03/97-01/227, Urbroj: 532-02-2/5-97-97 od 04. svibnja 1997. godine.
* **tehničar za mehatroniku (šifra 041304),** odobreno Rješenjem Ministarstva znanosti, obrazovanja i športa, Klasa: 602-03/1-05/00060, Urbroj: 533-09-11-0010 od 13. lipnja 2011. godine.
* **tehničar za mehatroniku (šifra 041524)**, odobreno Rješenjem Ministarstva znanosti i obrazovanja, Klasa: UP/I-602-03/17-05/00235; Urbroj: 533-05-18-0008 od 19.04.2018.

 3. obrazovni sektor: **GRADITELJSTVO I GEODEZIJA**,

programi:

* **građevinski tehničar-visokogradnja (šifra 130104),**
* **građevinski tehničar-niskogradnja (šifra 130204),**
* **arhitektonski tehničar (šifra 131204)** odobren Rješenjem Ministarstva znanosti obrazovanja i športa: Klasa: 602-03/06-05/00040;Urbroj:533-09-06-02 od 14.srpnja 2006.god.
* **geodetski tehničar (šifra 130304),** odobreno Rješenjem Ministarstva prosvjete i športa, Klasa: 602-03/95-01-269, Urbroj: 532-02-2/5-95-01 od 24. ožujka 1995. godine.
* **geodetski tehničar (šifra 130704),** odobreno Rješenjem Ministarstva znanosti,obrazovanja i športa, Klasa: 602-03/11-05/00060, Urbroj: 533-09-11-0006 od 13. lipnja 2011. godine.
* **tehničar geodezije i geoinformatike,** odobreno Rješenjem Ministarstva znanosti i obrazovanja, Klasa: UP/I-602-03/17-05/00235; Urbroj: 533-05-18-0008 od 19.04.2018.

Škola realizira odgojno-obrazovni plan i program na tri lokacije:

* u matičnoj zgradi (kojom gospodari) raspolaže sa 16 klasičnih učionica i 6 specijaliziranih učionica, ukupne radne površine 877,62 m2;
* u prostorima školskih radionica Industrijsko-obrtničke škole za programe elektrotehničke grupe predmeta i radioničkih vježbi i praktikuma. Tim prostorima gospodari Industrijsko-obrtnička škola, a korisnik je i Tehnička škola.
* za realizaciju programa tjelesne i zdravstvene kulture u dvorani i pratećim objektima Pula sporta.

**2. Obrazloženje programa rada školske ustanove**

Prioritet škole je kvalitetan odgoj i obrazovanje učenika koji se provodi:

- kroz redovitu, izbornu, dodatnu, dopunsku nastavu i izvannastavne aktivnosti te na taj

način učenici poboljšavaju svoje sposobnosti, kreativnost i talent za daljnje

školovanje,

- stalnim podizanjem nastavnog standarda na višu razinu kroz usavršavanje nastavnika

sudjelovanjem na stručnim skupovima županijske i državne razine u organizaciji

MZO-a, Agencije za odgoj i obrazovanje te Agencije za strukovno obrazovanje

- stalnim projektima na razini škole koji se integriraju u redovitu nastavu, te koreliraju

sa nastavnim sadržajem kroz dodatni rad i izvannastavne aktivnosti, te uključenost

projektnog sadržaja u terensku i izvanučioničku nastavu uz dodatnu aktivnost nastavnika

i učenika .

U suradnji sa Gradom Pula i drugim institucijama s područja grada ostvaruju se projekti i radionice vezane uz tehničko obrazovanje, očuvanje kulturne baštine, prevencije ovisnosti i.t.d.

 **3. Zakonske i druge podloge na kojima se zasnivaju programi**

Škola provodi programe temeljem slijedećih zakona:

1. Zakona o odgoju i obrazovanju u osnovnoj i srednjoj školi ( NN broj 87/08, 86/09,105/10, 90/11,86/12, 126/12, 94/13, 152/14, 07/17, 68/18 )
2. Zakona o strukovnom obrazovanju ( NN broj 30/09, 24/10, 22/13, 25/18 )
3. Zakona ustanovama ( NN broj 76/93, 29/97, 47/99, 35/08 )
4. Zakona o proračunu ( NN broj 87/08, 136/12, 15/15 )
5. Pravilnik o proračunskim kvalifikacijama ( NN broj 26/10, 120/13 ), Pravilnik o proračunskom računovodstvu i računskom planu ( NN BROJ 114/10 i 31/11 )
6. Upute za izradu proračuna Istarske županije
7. Školski kurikulum i Godišnji plan i program rada škole

**4. Usklađivanje ciljeva, strategije i programa s dokumentima**

**dugoročnog razvoja**

Školska ustanova donosi Godišnji plan i program rada za školsku, a ne kalendarsku godinu, te postoje odstupanja u izvršavanju financijskih planova.

**5. Ishodišta i pokazatelji na kojima se zasnivaju izračuni i ocjene**

**potrebnih sredstava za provođenje programa**

Izvori sredstava za financiranje rada škole su :

- opći prihodi i primici, skupina 636, državni proračun iz kojeg se financira rad zaposlenih

- opći prihodi i primici, skupina 671, županijski proračun za materijalne troškove

 poslovanja škole, te održavanje i obnovu nefinancijske imovine

- vlastiti prihodi od prodaje stambenih objekata, skupina 721

- prihod po posebnim propisima, skupina 652, tj. ostali nespomenuti prihodi

Prihodi iz državnoga proračuna

Odnose se na prihode Ministarstva znanosti obrazovanja i sporta, kojima se financiraju troškovi zaposlenih: plaće, naknade, jubilarne nagrade, pomoći, dar za djecu i otpremnine. Planirani su na temelju Zakona o plaćama u javnim ustanovama i važećem Kolektivnom ugovoru za zaposlene u srednjem školstvu.

 Prihodi od Županije

 Prihode za financiranje rashoda po minimalnim standardima planirani su primjenom Financijskih pokazatelja iz Uputa za izradu proračuna, te Proračuna Istarske županije. a na bazi pokazatelja iz prethodne godine. Utrošit će se prema navedenom planu za redovno poslovanje i tekuće rashode tijekom 2021. godine prema prioritetima.

Prihodi od Županije po stvarnom trošku

Prihodi su namijenjeni za financiranje troškova električne energije, lož ulja, zakupnine (dvorana i sportski tereni za održavanje nastave tjelesne i zdravstvene kulture), zdravstvenih pregleda djelatnika (1/3 zaposlenika godišnje, temeljem Kolektivnog ugovora za zaposlene u srednjem školstvu i to 500,00 kn po zaposleniku). Plan troškova za energente i zakupninu sačinjen je na bazi pokazatelja prosječne potrošnje prethodnih godina i cijena na tržištu

Vlastiti prihodi

- Prihodi od prodaje stambenih objekata ( skupina 721), koji se ostvaruju od prodaje školskih stanova, a čine ih mjesečne uplate po stambenim kreditima za stanove čiji je škola bila vlasnik. Po polugodišnjem i godišnjem financijskom obračunu, škola uplaćuje 65% tih sredstava u Državni proračun RH. Ostatak prihoda namijenjen je za nabavu opreme, koja je neophodna za održavanje nastave.

- Prihodi po posebnim propisima (skupina 652), ostali nespomenuti prihodi koje čine: sredstva koja uplaćuju učenici za maturalnu zabavu, agencije- za voditelje stručnih ekskurzija. Ti se prihodi planiraju utrošiti namjenski.

Prihodi od financijske imovine (skupina 641)

 - Prihodi od kamata na depozite po viđenju, a planom su obuhvaćeni kao dio vlastitih prihoda i utrošit će se za nabavu opreme ili knjiga u školskoj knjižnici.

 U projekciji za 2023. i 2024. godinu nema odstupanja u odnosu na planiranje za 2022. godinu.

**6. Izvještaj o postignutim ciljevima i rezultatima programa**

Zadaci i ciljevi programa su ostvareni u cijelosti.

Nastavna godina 2020./2021. započela je 7.9.2020. i završila 18.6.2021., odn. 27.5.2021. za učenike završnih razreda – maturante. Nastavni plan i program je u cijelosti realiziran.

Pokazatelj uspješnosti je visoka prolaznost učenika na državnoj maturi (80,7%), kao i veliki broj učenika koji nakon završenog srednjoškolskog obrazovanja nastavljaju obrazovanje na visokoškolskim ustanovama diljem Hrvatske.

Od početka nastavne godine Škola je radila po MODELU B, uz suglasnost Osnivača i Stožera civilne zaštite Istarske županije, te je školska godina uspješno privedena kraju.

**NAZIV AKTIVNOSTI: A 220101 Materijalni rashodi sš po kriterijima**

**Opis aktivnosti:** Stručna usavršavanja nastavnika, stručna usavršavanja za pedagoga, tajnika i ravnatelja škole, nabava sitnog inventara, nabava radne odjeće i obuće, nabava nastavnog materijala, investicijsko održavanje. Izvor financiranja je Istarska županija.

**Opći ciljevi:** usavršavanje nastavnika radi lakše prilagodbe na nove kurikulume, usavršavanje nenastavnog osoblja radi boljeg vođenja škole te lakšeg izvođenja godišnjeg plana i programa i kurikuluma škole, nabava sitnog inventara i nastavnog materijala zbog kvalitetnijeg izvođenja vježbi iz pojedinih nastavnih predmeta kao i investicijsko održavanje strojeva, rasvjete, elektro i gromobranske instalacije

**Posebni ciljevi:** usavršavanje nastavnika STEM područja ( matematika, građevina, geodezija, strojarstvo), stručno usavršavanje ravnatelja (MZOS, ASOO, UHSR) stručni seminari za pedagoge, zaštitna odjeća za tehničko osoblje, servisi i čišćenja postojećih sustava

**Ostvareni ciljevi aktivnosti i pokazatelji uspješnosti realizacije tih ciljeva:**

Stručno usavršavanje nastavnike građevine i geodezije – Karlovac, Zagreb

Stručno usavršavanje za nastavnike strojarske grupe - Labin

Stručno usavršavanje za nastavnike matematike – na daljinu

Stručno usavršavanje – ŠSS-IŽ – nastavnici TZK

Stručno usavršavanje za nastavnike geografije ŽSV

Stručno usavršavanje razrednika

Stručno usavršavanje za domara

Dani strukovnih nastavnika – Šibenik

Prezentacija škole – Pazin, Labin

Županijska natjecanja – sport

Međusektorsko natjecanje u robotici – na daljinu

Stručno usavršavanje – zaštita osobnih podataka (GDPR)

Sitan inventar – pribor za nastavu

Investicijsko održavanje – popravak računala, servisiranje fotokopirnog stroja i printera, čišćenje dimnjaka i kotla

**NAZIV AKTIVNOSTI: A220102 Materijalni rashodi sš po stvarnom trošku**

**Opis aktivnosti:** materijalni rashodi po stvarnom trošku su troškovi energenata, troškovi prijevoza zaposlenika na posao i s posla, zakup terena i sportske dvorane za odvijanje nastave tjelesne i zdravstvene kulture učenika, premije osiguranja zgrade, opreme i djelatnika škole, te sistematski pregledi djelatnika (1/3 djelatnika godišnje, temeljem Kolektivnog ugovora za zaposlenike u srednjem školstvu, i to 500,00 kn po zaposleniku) Izvor financiranja je Istarska županija.

**Opći ciljevi:** omogućiti kvalitetno i nesmetano odvijanje odgojno obrazovnog procesa

**Posebni ciljevi:** omogućiti učenicima sve uvjete za kvalitetno odvijanje nastave, te nastavnicima i nenastavnom osoblju pomoći u obavljanju svojih svakodnevnih obveza.

**Ostvareni ciljevi aktivnosti i pokazatelji uspješnosti realizacije tih ciljeva:**

Omogućuje se djelatnicima svakodnevni redoviti dolazak na posao, svake treće, odnosno druge godine odlazak na liječnički pregled po svom izboru, te osiguranje od nezgoda.

Učenicima se osigurava kvalitetno odvijanje nastave iz tjelesne iz zdravstvene kulture na vanjskim terenima i sportskoj dvorani u zakupu, te optimalne uvjete u školskoj zgradi za kvalitetno odvijanje nastave.

**NAZIV AKTIVNOSTI: A220104 Plaće i drugi rashodi za zaposlene srednjih škola**

**Opis aktivnosti:** plaće zaposlenika škole, pomoći i jubilarnih nagrada, otpremnina, regresa, božičnica

**Opći ciljevi:** omogućiti novčane isplate zaposlenicima

**Posebni ciljevi**: kvalitetnije odvijanje nastavnog procesa

**Ostvareni ciljevi aktivnosti i pokazatelji uspješnosti realizacije tih ciljeva**: isplate plaća, pomoći, jubilarnih nagrada te regresa zaposlenicima

**NAZIV AKTIVNOSTI: A230115 Programi obrazovanja iznad standarda**

**Opis aktivnosti:** nastava na terenu

**Opći ciljevi:** organiziranjeterenske nastave iz geografije i povijesti za učenike 1. i 2. razreda

**Posebni ciljevi:** učenici će steći nova znanja o položaju i značaju našeg zavičaja; učenici će razvijati povijesno mišljenje te interes za izučavanje prošlosti našeg zavičaja

**Ostvareni ciljevi aktivnosti i pokazatelji uspješnosti u realizaciji tih ciljeva:**

Izlaganje, analiza i sinteza obrađenog gradiva te prezentacija istog; suradnja s vanjskim suradnicima

**NAZIV AKTIVNOSTI: A230139 Maturalna zabava**

**Opis aktivnosti:** organiziranje maturalne zabave Tehničke škole Pula

**Opći ciljevi:** pružanje pomoći učenicima završnih razreda pri organiziranju maturalne zabave na kraju nastavne godine

**Posebni ciljevi:** omogućiti učenicima završnih razreda, njihovim roditeljima i ostalim gostima svečano obilježavanje kraja četverogodišnjeg strukovnog obrazovanja

**Ostvareni ciljevi aktivnosti i pokazatelji uspješnosti u realizaciji tih ciljeva:** Maturalna zabava Tehničke škole Pula, planirana je za lipanj 2022.

**NAZIV AKTIVNOSTI: A230168 EU projekti kod proračunskih korisnika**

**Opis aktivnosti:** provođenje projekta ANPR

**Opći ciljevi:** automatsko prepoznavanje registarskih pločica uz primjenu umjetne inteligencije

**Posebni ciljevi:** automatsko prepoznavanje registarskih pločica uz primjenu umjetne inteligencije te industrijalizacija proizvoda

**Ostvareni ciljevi aktivnosti i pokazatelji uspješnosti u realizaciji:**

Projekt se sastoji od 3 faze. U prvoj fazi se treba omogućiti prepoznavanje nacionalnih registarskih tablica, u drugoj fazi proširuje se program na prepoznavanje evropskih tablica te na kraju planira se industrijalizirati proizvod

**NAZIV AKTIVNOSTI: A230184 Zavičajna nastava**

**Opis aktivnosti:** provođenje projekta Zavičajne nastave „Institucionalizacija zavičajne nastave u Istarskoj županiji“

**Opći ciljevi:** opći cilj projekta je formiranje institucionalnog oblika očuvanja istarskog zavičajnog identiteta

**Posebni ciljevi:** učenici će steći znanja o povijesti Istre te stečena znanja primijeniti u nastavne sadržaje stručnih predmeta , povijesti, geografije i ekologije; učenici će razvijati povijesno mišljenje te interes za izučavanje prošlosti našeg zavičaja

**Ostvareni ciljevi aktivnosti i pokazatelji uspješnosti u realizaciji:**

Zbog novonastale situacije – COVID-19, sve aktivnosti su odgođene za školsku 2022. godinu.

**NAZIV AKTIVNOSTI: A2402 Investicijsko održavanje sš**

**Opis aktivnosti:** usluge tekućeg investicijskog održavanja škole

**Opći ciljevi**: kvalitetniji uvjeti rada za učenike i nastavu

 **Posebni ciljevi:** omogućiti nastavnicima kvalitetnije održavanje nastave, a učenicima pružiti bolji pristup i lakše savladavanje nastavnog procesa.

**Ostvareni ciljevi aktivnosti i pokazatelji uspješnosti realizacije tih ciljeva:** Škola u okviru svojih mogućnosti kupuje opremu i instrumente za održavanje nastave

 Ravnatelj:

 Sandra Balde